**Njoftim për punësim**

**Terma Reference**

**Pozicioni: Menaxher rastesh**

 **Projekti: Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri**

 **Zonat e projektit: Rajonet** **Tiranë, Shkodër, Durrës, Elbasan, Lezhë, Kukës, Korçë dhe Vlorë**

**Lloji i kontratës: Kontratë pune**

**Kohëzgjatja: 9 muaj**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

NISMA për Ndryshim Shoqëror ARSIS kërkon të punësojë **një punonjës me kohë të plotë për menaxhimin e rasteve në kuadër të projektit** “**Përgjigje ndaj rrezikut të shtuar të abuzimit të fëmijëve dhe ndarjes nga familja shkaktuar nga emergjencat në Shqipëri**” zbatuar në partneritet me UNICEF.

**Informacion i Përgjithshëm:**

**NISMA për Ndryshim Shoqëror ARSIS** (shkurtimisht NISMA) është një organizatë jofitimprurëse, e cila është themeluar në shkurt të vitit 2016. NISMA është një aktor jo qeveritar me influencë në sektorin e shoqërisë civile në Shqipëri.

Mision i NISMA është të ofrojë shërbime dhe zgjidhje të qëndrueshme për individë dhe grupet më të margjinalizuara në shoqërinë shqiptare me theks të veçantë në komunitetet Rome dhe Egjiptiane. NISMA advokon dhe lobon në nivel lokal dhe qëndror mbi çështjet e mbrojtjes së fëmijëve dhe të rinjve, zhvillimit dhe pjesëmarrjes, përmirësimit të kushteve social-ekonomike të familjeve të tyre dhe fuqizimit të kapaciteteve të shërbim ofruesve, organizatave jofitimprurëse, profesionistëve dhe aktorëve të tjerë të cilët punojnë me fëmijët në situatë vulnerabël.

**Përshkrim i projektit:**

NISMA në partneritet me UNICEF Shqipëri do të ofrojë një paketë të plotë shërbimesh për fëmijët dhe familjet e tyre të identifikuara në nevojë për mbrojtje si pasojë e tërmetit dhe COVID-19 në Shqipëri. Projekti ka për qëllim të mbështesë fëmijët dhe prindërit e tyre/kujdestarët e prekur nga tërmeti që jetojnë ende në tenda ose vendbanime të përkohshme dhe të ekspozuar ndaj dhunës, për të qënë të përgatitur të aksesojnë mbështetje psikosoiale dhe referrim pranë shërbimeve. Gjithashtu projekti do të sigurojë mbështetjen e sistemit të mbrojtjes së fëmijëve për të identifikuar dhe ofrimin e shërbimeve për fëmijët në rrezik abuzimi, neglizhimi dhe shfrytëzimi.

**Detyrat dhe përgjegjësitë:**

Menaxheri i rasteve është përgjegjës për të mbështetur punonjësit për mbrojtjen e fëmijëve në identifikimin, mbrojtjen dhe trajtimin e fëmijëve në nevojë për mbrojtje dhe në rrezik të lartë gjatë zbatimit të projektit në zonat e targetuara.

* Përgjegjësia kryesore është të zbatojë metodologjinë e Menaxhimit të Rastit, e cila siguron, hap pas hapi, ofrimin në mënyrë të vazhdueshme dhe efektive të ndihmës për fëmijën në nevojë për mbrojtje dhe që synon të promovojë e të nxisë më tej mbrojtjen e të drejtave dhe mirëqenien e tij;
* Përfshihet në identifikimin proaktiv dhe raportimit të rastit sipas Ligjit nr.18/2017 dhe VKM-ve përkatëse për mbrojtjen e fëmijëve;
* Kryen vlerësimin e detajuar të rastit duke përpiluar dokumentacionin e nevojshëm me të dhëna dhe informacione, rast pas rasti dhe sipas standarteve. Në dokumentim ndërmjet të tjerash përfshihen: historiku i fëmijës/individit dhe familjarëve të tij, informacion mbi vizitat në familje, vlerësimi i nevojave shëndetësore, psikologjike, arsimore, social kulturore, ekonomike, vlerësimet e specializuara të kryera nga specialistët, etj, plani i ndërhyrjes për kujdesin dhe mbrojtjen, ndërveprimet dhe komunikimet ndërmjet partnerëve dhe strukturave vendimarrëse;
* Ndërmjetëson dhe siguron shërbime gjithëpërfshirëse edhe në bashkëpunim me aktorët e tjerë në funksion të menaxhimit të rastit për të gjithë përfituesit: ndërmerr vlerësim të ndërhyrjes, plan të progresit të rastit afatshkurtër, afatmesëm, afatgjatë, monitorim të progresit javor apo mujor, advokaci dhe referime;
* Merr takime me përfituesit në baza javore ose çdo dy javë. Pjesën më të madhe të takimeve gjatë gjashtëmujorit të parë të vitit me përfituesit e mban personalisht dhe më pak nëpërmjet telefonit;
* Ndjek në bashkëpunim me përfituesit dhe aktorë të tjerë të përfshirë si PMF, përfaqësues të strukturave mbështetëse, efektshmërinë, cilësinë e dokumentacionit si dhe suksesin e ndërhyrjeve;
* Organizon çdo javë takime me grupin multidisiplinar të menaxhimit të rastit të NISMA për të ndarë informacion mbi rastet e reja, për të hartuar apo monitoruar planin e ndërhyrjes dhe merr pjesë në tryezat teknike ndërsektoriale të organizuar nga PMF;
* Koordinon punën me anëtarët e tjerë të grupit të punës për levizjet në terren
* Referon për shërbime /zgjidhje raste organizatave dhe/apo institucioneve shtetërore në zona të tjera brenda vendit apo në vendet fqinjë;
* Ofron ekspertizë në menaxhimin e rasteve konkrete si dhe shkëmbim eksperience teorike dhe praktike, për punonjësit e Mbrojtjes së Fëmijëve në zonat e mbuluara nga projekti por edhe më gjerë;
* Kryen vizita në terren (komunitet, rrugë,familje), pranë institucioneve shtetërore (shkollë, qender shëndetësore, zyrë pune, etj), merr pjesë në tryeza ndër sektoriale të organizuara, mban kontakte me kolegë nga organizata kombëtare dhe ndërkombëtare me fushë të njëjtë veprimi;
* Përgatit raporte mujore, tremujore dhe përmbyllëse në lidhje me produktin e punës së tij/saj për eprorët, donatorët, organizatat partnere, institucione kombëtare/ndërkombëtare;
* Raporton për cdo problematikë tek kordinatori i projektit dhe /apo tek Menaxheri i Programit.
* Përditëson në mënyrë të vazhdueshme databazësn e organizatës me të dhënat e përfituesve dhe treguesit e aktiviteteve të realizuara;
* Njeh, zbaton dhe u referohet përditësimeve të legjislacionit për mbrojtjen dhe përkujdesin social;
* *Njeh dhe zbaton me profesionalizëm dokumentacionin e punës së organizatës (rregulloren e brendshme, politikën e mbrojtjes së fëmijëve, politikat e mbrojtjes kundër shfrytëzimit seksual dhe abuzimit, kodin e sjelljes, konventën e të drejtave të fëmijëve dhe çdo dokument tjetër për të cilin duhet të ketë djeni).*

**Profili i Punonjësit:**

* 1. **Kualifikime**
* Diplomë universitare ndërthurrur me trajnime të specializuara në fushën e shkencave sociale, dega punë sociale ose psikologji;
* Njohuri shumë të mira rreth situatës së të drejtave të fëmijëve në Shqipëri;
* Njohuri shumë të mira të paketës ligjore për fëmijët dhe mbrojtjes sociale në Shqipëri.
	1. **Eksperienca e punës**
* Më tepër se 5 vite eksperiencë profesionale, koordinuese dhe praktike në mbrojtjen e fëmijëve dhe fuqizimin e familjeve në situatë vulnerabël;
* Trajnime dhe eksperiencë në ofrimin e shërbimeve sociale për fëmijët dhe familjet në nevojë;
* Përvojë të punës në terren dhe familjar me komunitetet dhe grupet e marxhinalizuara;
* Përvojë me koordinimin e veprimeve për ofrimin e mbrojtjes për rastet e fëmijëve në rrezik apo në situatë të vështirë;
* Eksperiencë pune si menaxher rastesh.
	1. **Kompetenca**
* Njohuri shumë të mira në gjuhën angleze;
* Aftësi shumë të mira në shkrim, prezantim dhe analizë;
* Aftësi shumë të mira në arritjen e afateve;
* Aftësi shumë të mira në komunikim, dhe zgjidhje konfliktesh;
* Aftësi për të punuar në presion kohe, në grup dhe në mënyrë të pavarur.
* Të jetë i/e gatshëm/e për të lëvizur në terren, në zonat e zbatimit të projektit.

**Politikat e Mbrojtjes së Fëmijëve**: Të gjithë personat që punojnë me programet e NISMA janë të detyruar të respektojnë politikat e mbrojtjes së fëmijëve, politikat e mbrojtjes nga abuzimi dhe shfrytëzimi seksual, kodin e sjelljes bashkëngjitur me termat e referencës

**Procedura e Aplikimit:**

Aplikantët e interesuar për të aplikuar për pozicionin e menaxherit të rasteve duhet të dërgojnë me email CV-në e tyre, dy letra rekomandimi (ose emra të cilët mund t’ju rekomandojnë dhe kontaktet e tyre) dhe një letër interesi për NISMA në adresën e emailit: **initiative.arsis@gmail.com** deri në datën **13.04.2021,** mesnatë. *Në vemendjen tuaj që në subject të emailit ku dërgohet aplkimi të vendoset: Aplikim për Menaxher Rastesh*.

**Procedura e Vlerësimit:**

Zgjedhja e personit do të bazohet në: se sa mirë aplikimi përmbush kërkesat e përcaktuara në termat e referencës, gjithashtu edhe bazuar në tabelën e vlerësimit të mëposhtëm.

|  |  |
| --- | --- |
| **Kriteret e vlerësimit** | **Vlerat në %** |
| Kualifikime |  20% |
| Eksperiencë pune |  50% |
| Intervista |  30% |

***Ju lutem konsideroni që vetëm kandidatët për pozicionin e menaxherit të rasteve do të kontaktohen.***